open-index/open-wikipedia-markdown huggingface dataset:
Φοίνικας Πύλας (πετοσφαίριση ανδρών)

Ο **Φοίνικας Πύλας** είναι κυπριακή πετοσφαιρική ομάδα ανδρών με έδρα την Πύλα της επαρχίας Λάρνακα. Αποτελεί τμήμα του αθλητικού σωματείου Φοίνικα Πύλα. Ιδρύθηκε την 1η Απριλίου 1971. Συμμετέχει στη Β΄ κατηγορία Κύπρου. Χρώματα της ομάδας είναι το μπλε και το άσπρο. Έδρα της ομάδας είναι η Κλειστή Αίθουσα Πύλας.

## Ιστορία
Η πετοσφαιρική ομάδα ανδρών δημιουργήθηκε το 1971. Το 1972 συμμετείχε στο πρώτο παγκύπριο πρωτάθλημα το οποίο διεξήχθη υπό την αιγίδα της Tοπικής Eπιτροπής Aθλοπαιδιών Kύπρου (ΤΕΑΚ). Από το 1973 έως το 1978 τη διεξαγωγή του πρωταθλήματος ανέλαβε η Ελληνικής Ομοσπονδίας Πετοσφαιρίσεως Κύπρου (ΕΟΠΕ Κύπρου), με το Φοίνικα να συμμετέχει στο πρωτάθλημα.

Το Φεβρουάριο του 1978 ιδρύθηκε η Κυπριακή Ομοσπονδία Πετοσφαίρισης με το Φοίνικα να αποτελεί ένα από τα ιδρυτικά της μέλη, συμμετέχοντας στα πρωταθλήματα της ομοσπονδίας.

Το 1989 τερμάτισε στη δεύτερη θέση του πρωταθλήματος Β΄ κατηγορίας και προβιβάστηκε στην Α΄ κατηγορία. Συμμετείχε στην ανώτατη κατηγορία μόνο μία περίοδο. Το 1995 κατέκτησε το πρωτάθλημα Β΄ κατηγορίας και προβιβάστηκε εκ νέου στην Α΄ κατηγορία.

## Δεκαετία 2000-2009
Την περίοδο 2006-07 ο Φοίνικας τερμάτισε στην 4η θέση του πρωταθλήματος. Την επόμενη περίοδο στην έκτη και τελευταία θέση. Την περίοδο 2008-09 διεκδίκησε τον τίτλο του πρωταθλητή και την άνοδο στην Α΄ κατηγορία αντιμετωπίζοντας στον τελικό των play off την Αναγέννηση Δερύνειας. Η Αναγέννηση κέρδισε στη μονομαχία των δύο ομάδων και ο Φοίνικας περιορίστηκε στη 2η θέση. 

Ο πίνακας που ακολουθεί παρουσιάζει την πορεία του Φοίνικα στις διοργανώσεις της ΚΟΠΕ (για όσες περιόδους εντοπίστηκαν στοιχεία).




## Δεκαετία 2010-
Ακολούθησε η 6η και η 4η θέση της περιόδους 2009-10 και 2010-11.  Τις περιόδους 2011-12 και 2012-13 πήρε άδεια από την ΚΟΠΕ για μη συμμετοχή στο πρωτάθλημα. Επανήλθε την περίοδο 2013-14 τερματίζοντας στην 4η θέση, θέση που κατέκτησε και την επόμενη περίοδο.




## Τίτλοι-διακρίσεις
* Β΄ Κατηγορία:
** Πρωταθλήτρια (2): 1995, 2026

## Παραπομπές


## Δείτε ακόμη
*Πετοσφαίριση στην Κύπρο

## Εξωτερικοί σύνδεσμοι
* 
* Εν ενεργεία σωματεία μέλη της Κ.Ο.ΠΕ.


Κατηγορία:Πετοσφαιρικές ομάδες Κύπρου
Κατηγορία:Ιδρύσεις πετοσφαιρικών ομάδων το 1971
Φοίνικας Πύλας (πετοσφαίριση γυναικών)

Ο **Φοίνικας Πύλας** ήταν κυπριακή πετοσφαιρική ομάδα γυναικών με έδρα την Πύλα της επαρχίας Λάρνακα. Αποτελούσε τμήμα του αθλητικού σωματείου Φοίνικα Πύλα. Συμμετείχε στη Β΄ κατηγορία Κύπρου. Χρώματα της ομάδας ήταν το μπλε και το άσπρο. Έδρα της ομάδας ήταν η Κλειστή Αίθουσα Πύλας.

## Ιστορία
### Δεκαετία 2000-2009
Την περίοδο 2006-07 ο Φοίνικας τερμάτισε στην 6η θέση του πρωταθλήματος, όπως και την επόμενη περίοδο. Την περίοδο 2008-09 πήρε άδεια από την ομοσπονδία για μη συμμετοχή στο πρωτάθλημα. 

Ο πίνακας που ακολουθεί παρουσιάζει την πορεία του Φοίνικα στις διοργανώσεις της ΚΟΠΕ (για όσες περιόδους εντοπίστηκαν στοιχεία).




### Δεκαετία 2010-
Ο Φοίνικας επανήλθε στο πρωτάθλημα Β΄ κατηγορίας την περίοδο 2010-11, όπου και κατέλαβε την 6η θέση. Την ίδια θέση κατέλαβε και την περίοδο 2011-12. Τις περιόδους 2012-13, 2013-14 και 2014-15 πήρε άδεια μη συμμετοχής στο πρωτάθλημα.




## Παραπομπές


## Δείτε ακόμη
*Πετοσφαίριση στην Κύπρο

## Εξωτερικοί σύνδεσμοι
* 
* Εν ενεργεία σωματεία μέλη της Κ.Ο.ΠΕ.

Κατηγορία:Πετοσφαιρικές ομάδες γυναικών Κύπρου
Αχιλλέας Καϊμακλίου (πετοσφαίριση ανδρών)

Ο **Αχιλλέας Καϊμακλίου** (επίσημη ονομασία:Αθλητική Ένωση Καϊμακλίου «Αχιλλεύς») ήταν κυπριακή πετοσφαιρική ομάδα με έδρα το Καϊμακλί, συνοικία του Δήμου Λευκωσίας. Αποτελούσε μέρος του αθλητικού συλλόγου Αχιλλέας Καϊμακλίου.

Ο Αχιλλέας αποτελεί ένα από τα ιδρυτικά μέλη της Κυπριακής Ομοσπονδίας Πετοσφαίρισης (ΚΟΠΕ) το Φεβρουάριο του 1978. Η πετοσφαιρική ομάδα ανδρών συμμετείχε στις διοργανώσεις της ΚΟΠΕ έως το 2008 που ανέστειλε τη λειτουργία του.

Ο πίνακας που ακολουθεί παρουσιάζει την πορεία του Αχιλλέα στις διοργανώσεις της ΚΟΠΕ (για όσες περιόδους εντοπίστηκαν στοιχεία).



## Παραπομπές


## Πηγές
*
*

Κατηγορία:Πετοσφαιρικές ομάδες Κύπρου
Άρης Πολεμίου (πετοσφαίριση γυναικών)

Ο **Άρης Πολεμίου** είναι κυπριακή πετοσφαιρική ομάδα γυναικών με έδρα το Πολέμι της επαρχίας Πάφου. Αποτελεί τμήμα του αθλητικού σωματείου Άρη Πολεμίου. Συμμετέχει στη Β΄ κατηγορία Κύπρου. Χρώματα της ομάδας είναι το πράσινο και το άσπρο. Έχει κατακτήσει δύο φορές το πρωτάθλημα Β΄ κατηγορίας.

## Ιστορία
Ο Άρης Πολεμίου ιδρύθηκε το 1954. Το όνομα *Άρης* προέρχεται από τον θεό Άρη, λόγω του ότι ήταν ο θεός του πολέμου, μια λέξη που σχετιζόταν με το όνομα του χωριού Πολέμι.	 Αρχικά δημιούργησε ποδοσφαιρική ομάδα η οποία δεν είναι πλέον ενεργή. Λίγα χρόνια μετά την ίδρυση του ο Άρης δημιούργησε πετοσφαιρική ομάδα ανδρών. Τον Φεβρουάριο του 1978 ιδρύθηκε η Κυπριακή Ομοσπονδία Πετοσφαίρισης (ΚΟΠΕ) με τον Άρη να αποτελεί ένα από τα ιδρυτικά της μέλη,.

Μερικά χρόνια μετά την ίδρυση της ανδρικής πετοσφαιρικής ομάδας, το σωματείο δημιούργησε και γυναικεία ομάδα. Την περίοδο 2013-14 κατέκτησε το πρωτάθλημα Β΄ κατηγορίας και προβιβάστηκε στην Α΄ κατηγορία. Την περίοδο 2014-15 τερμάτισε στην 7η θέση, εξασφαλίζοντας την παραμονή του στην κατηγορία. Την περίοδο 2015-16 τερμάτισε στην τελευταία θέση και υποβιβάστηκε στη Β΄ κατηγορία.

Ο πίνακας που ακολουθεί παρουσιάζει την πορεία του Άρη στις διοργανώσεις της ΚΟΠΕ (για όσες περιόδους εντοπίστηκαν στοιχεία).





## Τίτλοι-Διακρίσεις
* Β΄ Κατηγορία:
** Πρωταθλητής (2): 2014, 2022

;Υποδομής
* Πρωταθλήτρια παγκορασίδων (3): 1997, 1999, 2004

## Δείτε επίσης
*Πετοσφαίριση στην Κύπρο

## Παραπομπές


## Εξωτερικοί σύνδεσμοι
* Εν ενεργεία σωματεία μέλη της Κ.Ο.ΠΕ.
* 

Κατηγορία:Πετοσφαιρικές ομάδες γυναικών Κύπρου

Κατηγορία:Πολέμι
Μαραθώνας Κάτω Βαρωσίων (πετοσφαίριση ανδρών)

Ο **Μαραθώνας Κάτω Βαρωσίων** ήταν κυπριακή πετοσφαιρική ομάδα ανδρών με έδρα το Κάτω Βαρώσι, συνοικία της Αμμοχώστου. Αποτελούσε τμήμα του αθλητικού σωματείου Μαραθώνας Κάτω Βαρωσίων. Η πετοσφαιρική ομάδα ανδρών του σωματείου δημιουργήθηκε το 1937. Μετά την τουρκική εισβολή και την κατάληψη της Αμμοχώστου το 1974 ο Μαραθώνας επαναδραστηριοποιήθηκε στη Λάρνακα. Η ομάδα είναι πλέον ανενεργή.

## Ιστορία
Το 1939 ιδρύθηκε στο Κάτω Βαρώσι το σωματείο *Αδελφότης* που είχε ως πρωταρχικό στόχο τη διάδοση της πετοσφαίρισης. Δημιούργησε πετοσφαιρική ομάδα η οποία συμμετείχε σε περιφερειακούς αγώνες. Το 1948 μετονομάστηκε σε *Μαραθώνας Κάτω Βαρωσίων*. Αποτελεί ένα από τα ιδρυτικά μέλη της Κυπριακής Ομοσπονδίας Πετοσφαίρισης (Φεβρουάριο 1978).

Η ανδρική ομάδα πετοσφαίρισης του Μαραθώνα συμμετείχε σε διάφορα πετοσφαιρικά τουρνουά, πριν ακόμη διοργανωθεί επίσημα παγκύπριο πρωτάθλημα. Το 1958, το 1960 και το 1962 ο Μαραθώνας κατέκτησε τα πρωταθλήματα που διοργάνωσε η Τοπική Επιτροπή ΣEΓAΣ Κύπρου (TEΣK). Με την ίδρυση της Κυπριακής Ομοσπονδίας Πετοσφαίρισης συνέχισε να λαμβάνει μέρος στις διοργανώσεις της ομοσπονδίας. Η ομάδα είχε πολλές παρουσίες στην Α΄ κατηγορία ανδρών. Επίσης, είχε κατακτήσει μία φορά το πρωτάθλημα Β΄ κατηγορίας (1993-94) και μία φορά το κύπελλο Β΄ κατηγορίας (2007-08). Το 2008 ανέστειλε τη λειτουργία της.

Ο πίνακας που ακολουθεί παρουσιάζει την πορεία του Μαραθώνα στις διοργανώσεις της ΚΟΠΕ (για όσες περιόδους εντοπίστηκαν στοιχεία).




## Τίτλοι-Διακρίσεις
* Β΄ Κατηγορία:
** Πρωταθλητής (1): 1994

* Κύπελλο Β΄ Κατηγορίας:
** Κυπελλούχος (4): 2008

## Παραπομπές


## Δείτε ακόμη
* Πετοσφαίριση στην Κύπρο

## Εξωτερικοί σύνδεσμοι
* Εν ενεργεία σωματεία μέλη της Κ.Ο.ΠΕ.
* 

Κατηγορία:Πετοσφαιρικές ομάδες Κύπρου
Απόλλων Λεμεσού (πετοσφαίριση γυναικών)

Ο **Απόλλων Λεμεσού** είναι κυπριακή πετοσφαιρική ομάδα γυναικών που εδρεύει στη Λεμεσό. Αποτελεί μέρος του αθλητικού συλλόγου Απόλλων Λεμεσού.

## Τίτλοι
;Γυναικών
* Πρωτάθλημα:
** Πρωταθλήτρια (6): 2011, 2014, 2015, 2016, 2017, 2022
* Κύπελλο Κύπρου:
** Κυπελλούχος (5): 2014, 2015, 2016, 2017, 2022
* Super Cup:
** Νικητής (5): 2003, 2013, 2014, 2015, 2016

;Νεανίδες:
* Πρωτάθλημα:
** Πρωταθλήτρια (7): 1989, 1998, 2003, 2005, 2013, 2014, 2015
* Κύπελλο:
** Κυπελλούχος (1): 2001

;Κορασίδες:
* Πρωτάθλημα:
** Πρωταθλήτρια (8): 2001, 2006, 2007, 2010, 2011, 2013, 2014, 2015

;Παγκορασίδες:
* Πρωτάθλημα:
** Πρωταθλήτρια (6): 2007, 2009, 2010, 2011, 2012, 2013

## Παραπομπές


Κατηγορία:Πετοσφαιρικές ομάδες γυναικών Κύπρου
ΘΟΪ Αυγόρου (πετοσφαίριση)

Το **Θρησκευτικό Ορθόδοξο Ίδρυμα Άγιος Γεώργιος Αυγόρου** (ή το **ΘΟΪ Αυγόρου**) είναι κυπριακή πετοσφαιρική ομάδα από το χωριό Αυγόρου της επαρχίας Αμμοχώστου. Ιδρύθηκε το 1954 και χρώματα έχει το μπλέ και το άσπρο. Αγωνίζεται στο πρωτάθλημα Α΄ Κατηγορίας της ΚΟΠΕ.

Πλέον, η ομάδα συμμετέχει και στο άθλημα handball.

## Εξωτερικοί σύνδεσμοι
*Κυπριακή Ομοσπονδία Πετοσφαίρισης
*ΘΟΪ Αυγόρου 

Κατηγορία:Πετοσφαιρικές ομάδες γυναικών Κύπρου
Μαραθώνας Κάτω Βαρωσίων (πετοσφαίριση γυναικών)

Ο **Μαραθώνας Κάτω Βαρωσίων** είναι κυπριακή πετοσφαιρική ομάδα γυναικών με έδρα το Κάτω Βαρώσι, οικισμό της Αμμοχώστου. Αποτελεί τμήμα του αθλητικού σωματείου Μαραθώνας Κάτω Βαρωσίων. Το σωματείο του Μαραθώνα μετά την τουρκική εισβολή και την κατάληψη της Αμμοχώστου το 1974 επαναδραστηριοποιήθηκε στη Λάρνακα. Έτσι, η έδρα της πετοσφαιρικής ομάδας γυναικών του Μαραθώνα είναι στη Λάρνακα. Έδρα της ομάδας είναι το Κοινοτικό Κέντρο Λάρνακας.

## Ιστορία
Η γυναικεία πετοσφαιρική ομάδα του Μαραθώνα έχει μερικές παρουσίες στην Α΄ κατηγορία. Επίσης, έχει κατακτήσει δύο φορές το πρωτάθλημα Β΄ κατηγορίας (2006-07, 2010-11) και τρεις φορές το κύπελλο Β΄ κατηγορίας (2007, 2011, 2014). Ο πίνακας που ακολουθεί παρουσιάζει την πορεία του Μαραθώνα στις διοργανώσεις της ΚΟΠΕ (για όσες περιόδους εντοπίστηκαν στοιχεία).




### Τίτλοι-Διακρίσεις
;Γυναίκες
* Β΄ Κατηγορία:
** Πρωταθλητής (2): 2007, 2011

* Κύπελλο Β΄ Κατηγορίας:
** Κυπελλούχος (3): 2007, 2011, 2014

;Υποδομής
* Κυπελλούχος νεανίδων (1): 2008

## Παραπομπές


## Δείτε ακόμη
*Πετοσφαίριση στην Κύπρο

## Εξωτερικοί σύνδεσμοι
* Εν ενεργεία σωματεία μέλη της Κ.Ο.ΠΕ.
* 

Κατηγορία:Πετοσφαιρικές ομάδες γυναικών Κύπρου
ΑΕΚ Λάρνακας (πετοσφαίριση)

H **Αθλητική Ένωση Κιτίου**, γνωστή ως **ΑΕΚ Λάρνακας**, είναι κυπριακή πετοσφαιρική ομάδα γυναικών που εδρεύει στη Λάρνακα (*[[Κίτιο]]* ονομαζόταν η αρχαία ελληνική πόλη-βασίλειο της Κύπρου, στη θέση της σημερινής Λάρνακας). Η ΑΕΚ Λάρνακας δημιουργήθηκε στις 18 Ιουλίου 1994 από την ενοποίηση δύο ιστορικών κυπριακών σωματείων της Λάρνακας: της Ε.Π.Α. Λάρνακας και του Πεζοπορικού Λάρνακας.

Χρώματα έχει το κίτρινο και το πράσινο. Το κίτρινο χρώμα προήλθε από την ΕΠΑ και το πράσινο από τον Πεζοπορικό.

## Πετοσφαίριση
Το τμήμα πετοσφαίρισης γυναικών του σωματείου αποτελεί συνέχεια του αντίστοιχου τμήματος του Πεζοπορικού Λάρνακας.  Η ΑΕΚ Λάρνακας έχει κατακτήσει 1 πρωτάθλημα το 2007 και 2 κύπελλα. Επίσης, έχει κατακτήσει 1 Σούπερ Καπ το 2001.

## Τίτλοι
;Γυναικών
* Πρωτάθλημα:
** Πρωταθλήτρια (1): 2006/07
* Κύπελλο Κύπρου:
** Κυπελλούχος (4): 1975/76, 1978/79, 2006/07, 2017/18
* Super Cup:
** Νικητής (1): 2001
* Β΄ Κατηγορία:
** Πρωταθλήτρια (1): 2023
* Κύπελλο Β΄ Κατηγορίας:
** Κυπελλούχος (1): 2023

;Νεανίδες:
* Πρωτάθλημα:
** Πρωταθλήτρια (9): 1994/95, 1996/97
* Κύπελλο:
** Κυπελλούχος (6): 1994/95, 1995/96, 1996/97

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Πετοσφαιρικές ομάδες γυναικών Κύπρου
Διοικητής Διοίκησης Ναυτικών Εγκαταστάσεων (ΗΠΑ)

Ως **Διοικητής Διοίκησης Ναυτικών Εγκαταστάσεων** (αγγλικά: *Commander, Navy Installations Command*, CNIC) αναφέρεται μία υπηρεσία διοίκησης τύπου Echelon ΙΙ υπεύθυνη για όλες τις εγκαταστάσεις ξηράς υπό τον έλεγχο του Πολεμικού Ναυτικού των ΗΠΑ, ενώ ως Echelon ΙΙ υπάγεται απευθείας στον Αρχηγό Ναυτικών Επιχειρήσεων. Η υπηρεσία ιδρύθηκε την 1η Οκτωβρίου του 2003.

## Παραπομπές


## Εξωτερικοί σύνδεσμοι
* 

Κατηγορία:Πολεμικό Ναυτικό των ΗΠΑ
Κατηγορία:Ουάσινγκτον (Περιφέρεια της Κολούμπια)
Φυλακές Αμπού Γκράιμπ

Οι **Κεντρικές Φυλακές της Βαγδάτης** (αραβικά: سجن بغداد المركزي), παλαιότερα γνωστές ως **Φυλακές Αμπού Γκράιμπ** (سجن أبو غريب), ήταν ένα συγκρότημα φυλακών στο Αμπού Γκράιμπ, μια ιρακινή πόλη 32 χιλιόμετρα (20 μίλια) δυτικά της Βαγδάτης.

Μετά από χρόνια κοινής χρήσης από τις δυνάμεις των Ηνωμένων Πολιτειών και της ιρακινής κυβέρνησης από το 2003 μετά την εισβολή στο Ιράκ, οι ΗΠΑ έδωσαν τον πλήρη έλεγχο των φυλακών στην ιρακινή κυβέρνηση το 2006, η οποία τις έκλεισε το 2014.

## Παραπομπές


## Εξωτερικοί σύνδεσμοι
* 

Κατηγορία:Φυλακές
Κατηγορία:Ιράκ
Στρατόπεδο Μπόντστιλ

Το **Στρατόπεδο Μπόντστιλ** (αγγλικά: *Camp Bondsteel*) είναι η κύρια βάση του Στρατού των ΗΠΑ υπό τη διοίκηση της KFOR στο Κοσσυφοπέδιο. Η βάση βρίσκεται κοντά στο Φεριζάι, στο ανατολικό τμήμα του Κοσσυφοπεδίου και χρησιμεύει ως έδρα του ΝΑΤΟ, για τον Πολυεθνικό Σχηματισμό Μάχης Ανατολή (MNBG-Ε) της KFOR. Η βάση πήρε την ονομασία της από τον παραλήπτη του Μεταλλίου της Τιμής στον Πόλεμο του Βιετνάμ, Επικελευστή Τζέιμς Λ. Μπόντστιλ.

Το Στρατόπεδο Μπόντστιλ κατασκευάστηκε από το 94ο Τάγμα Μηχανικού Κατασκευών, 568 Combat Support Engineer Εταιρεία μαζί με την ιδιωτική εταιρεία Kellogg, Brown and Root Corporation (KBR) υπό τη διεύθυνση του Μηχανικού Σώματος Στρατού. Η KBR είναι επίσης ο κύριος ανάδοχος για τη λειτουργία του στρατοπέδου. Το στρατόπεδο είναι χτισμένο κυρίως από ξύλο, με ασιατικού τύπου καλύβες και περιβάλλεται από ένα ψηλό χωμάτινο τοίχο 2,5 μ. Το στρατόπεδο καταλαμβάνει 955 στρέμματα (3,86 τετ.χλμ.) γης. Για την κατασκευή της βάσης ισοπεδώθηκαν δύο λόφοι. Τον Αύγουστο του 1999, κατασκευάστηκαν 52 ελικοδρόμια στην περίμετρο της εγκατάστασης.

## Παραπομπές


## Εξωτερικοί σύνδεσμοι
* 
* GlobalSecurity.org - Camp Bondsteel profile

Κατηγορία:Κοσσυφοπέδιο
Κατηγορία:Στρατός των ΗΠΑ
Περιφέρεια Σινυάνγκα

Η **Περιφέρεια Σινυάνγκα** (Αγγλικά: ***Shinyanga Region***,  Σουαχίλι: ***Mkoa wa Shinyanga***) είναι μια από τις 30 διοικητικές περιφέρειες της Τανζανίας. Περιφερειακή πρωτεύουσα είναι ο Δήμος Σινυάνγκα *(Shinyanga Municipality)*.

Σύμφωνα με την εθνική απογραφή του 2012, ο πληθυσμός στην Περιφέρεια Σινυάνγκα *(Shinyanga Region)* είχε 1.534.808 άτομα. Για το διάστημα 2002-2012, ο μέσος ετήσιος ρυθμός αύξησης του πληθυσμού στην περιοχή ήταν 2,1 τοις εκατό, ο εικοστός υψηλότερος στη χώρα. Ήταν επίσης η δέκατη πιο πυκνοκατοικημένη Περιφέρεια, με 81 άτομα ανά τετραγωνικό χιλιόμετρο σε μια έκταση 18.901 τετραγωνικών χιλιομέτρων (7.297,2 mi²).

Η περιφέρεια συνορεύει στα βόρεια με την Περιφέρεια Μουάνζα *(Mwanza Region)*, ανατολικά με την Περιφέρεια Σιμίγιου *(Simiyu Region)*, νότια από την Περιφέρεια Ταμπόρα *(Tabora Region)* και δυτικά με την Περιφέρεια Γκέιτα *(Geita Region)*.

## [[Αδαμαντορυχείο Ουίλλιαμσον]]
thumb|250px|left|Ο Δρ. Τζων Τ.Ουίλλιαμσον ''(Dr. John Thoburn Williamson)''.
Στην Περιφέρεια Σινυάνγκα *(Shinyanga Region)*, βρίσκεται και το ανοιχτό λατομείο του αδαμαντορυχείου Ουίλλιαμσον *(Williamson diamond mine)* (επίσης γνωστού και ως ορυχείου Μουαντούι [*Mwadui*]), βρίσκεται στην Περιοχή Κισάπου *(Kishapu District)*, μεταξύ των περιοχών «Μπουμπίκι» *(Bubiki)* και «Κιζούμπι» *(Kizumbi)* και σύμφωνα με τον Δημήτριο Τζαμτζή, πρώην συνεργάτη του Ουίλλιαμσον, ανακαλύφθηκε το 1942 από έναν επιστάτη του Ουίλλιαμσον.

## Απαρίθμηση των Ελλήνων στην Περιφέρεια Σινυάνγκα (κατά το 1950)
thumb|250px|right|Άποψη του αδαμαντορυχείου Ουίλλιαμσον.
Σε ολόκληρη την Περιφέρεια Σινυάνγκα *(Shinyanga Region)* και συγκεκριμένα στην πόλη Σινυάνγκα *(Shinyanga)*, βρισκόταν εγκατεστημένος μόλις ένας Έλληνας, ο εκ Σάμου Ιωάννης Γιάκας. Ήταν ιδιοκτήτης ξενοδοχείου και τριών οικιών. Ασχολείτο με εργολαβικές επιχειρήσεις, όπου όλες σχεδόν οι ανοικοδομήσεις των Κυβερνητικών οικημάτων, ανατίθεντο σε αυτόν. Είχε επίσης αναλάβει την τροφοδοσία και τον εφοδιασμό όλων των χρειωδών του προσωπικού και των εργατών του αδαμαντορυχείου του Ουίλλιαμσον, με τον οποίο ιδιοκτήτη (Δρ. Τζων Τ.Ουίλλιαμσον [*Dr. John Thoburn Williamson*]) συνδεόταν και προσωπικά. Ο Ιωάννης Γιάκας, ήταν μια πολλή δυναμική προσωπικότητα.

## Περιοχές (ή Επαρχίες)
Από το 2012, η Περιφέρεια Σινυάνγκα *(Shinyanga Region)* διαιρείται διοικητικά σε πέντε επαρχίες:

## Πολιτισμός
thumb|250px|right|Σχέδια ανδρικών χτενισμάτων της φυλής των Ουανυαμουέζι ''(Wanyamwezi)'', περίπου 1860.
Οι επικρατούσες φυλές στην Περιφέρεια Σινυάνγκα *(Shinyanga Region)* είναι οι φυλές Σουκούμα *(Sukuma)*, Νυαμουέζι *(Nyamwezi)* και Σούμπουα *(Sumbwa)*.

## Οικονομία
Η παραδοσιακή γεωργία στην περιοχή ποικίλλει, αλλά συχνά είναι αραβόσιτος, βαμβάκι και η παραγωγή ρυζιού.

## Δείτε επίσης
* Διοικητικές υποδιαιρέσεις της Τανζανίας
* Σινυάνγκα

## Σημειώσεις



;Παραπομπές σημειώσεων


## Υποσημειώσεις

;Παραπομπές Υποσημειώσεων


## Παραπομπές


## Εξωτερικοί σύνδεσμοι
* 

Σινυανγκα
Αγροτική Περιοχή Καχάμα

Η **Αγροτική Περιοχή Καχάμα** (Αγγλικά: ***Kahama Rural District***, Σουαχίλι: ***Wilaya ya Kahama Vijijini***), είναι μία από τις πέντε επαρχίες στην Περιφέρεια Σινυάνγκα *(Shinyanga Region)* της Τανζανίας. Το επαρχιακό της κέντρο είναι η πόλη Καχάμα *(Kahama)*. Η επαρχία αποτελείται από δύο ξεχωριστά τμήματα, τα οποία χωρίζονται από την Αστική Περιοχή Καχάμα *(Kahama Urban District)*. Το βορειοανατολικό τμήμα είναι το **Συμβούλιο Μσαλάλα** *(Msalala Council)*, ενώ το νοτιοδυτικό τμήμα είναι το **Συμβούλιο Ουσέτου** *(Ushetu Council)*.

Κατά το 2012, σύμφωνα με την Εθνική Απογραφή της Τανζανίας, ο πληθυσμός στην **Αγροτική Επαρχία Καχάμα** *(Kahama Rural District)*, ήταν 523.802 άτομα.

## Μεταφορές
Ο ασφαλτοστρωμένος οδικός Κορμός T3 από το Μορογκόρο προς τα σύνορα της Ρουάντα, περνά μέσα από την Αγροτική Περιοχή Καχάμα *(Kahama Rural District)*, από τα ανατολικά προς τα δυτικά.

Υπάρχει ένας σιδηροδρομικός σταθμός και ένας σταθμός μετεπιβίβασης στην πόλη Ισάκα *(Isaka)*, στην προέκταση της σιδηροδρομικής γραμμής της Μουάνζα *(Mwanza)*, η οποία πηγαίνει από την Ταμπόρα *(Tabora)* προς τη Σινυάνγκα *(Shinyanga)*.

## Διοικητικές υποδιαιρέσεις

### Τμήματα
Από το 2012, η Αγροτική Περιοχή Καχάμα *(Kahama Rural District)*, διαιρείται διοικητικά σε 35 Τμήματα (σε παρένθεση, ο πληθυσμός εκάστου Τμήματος - κατά το 2012):

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σινυάνγκα
* Σινυάνγκα
* Αδαμαντωρυχείο Ουίλιαμσον

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Σινυάνγκα
Αστική Περιοχή Καχάμα

Η **Αστική Περιοχή Καχάμα** (Αγγλικά: ***Kahama Urban District***, Σουαχίλι: ***Wilaya ya Kahama***), είναι μία από τις πέντε επαρχίες στην Περιφέρεια Σινυάνγκα *(Shinyanga Region)* της Τανζανίας. Συνορεύει στα βόρεια και νότια με την Αγροτική Περιοχή Καχάμα *(Kahama Rural District)*, ανατολικά με την Περιοχή Νζέγκα *(Nzega District)* και δυτικά με την Περιοχή Μπουκόμπε *(Bukombe District)*.

Κατά το 2012, σύμφωνα με την Εθνική Απογραφή της Τανζανίας, ο πληθυσμός στην **Αστική Επαρχία Καχάμα** *(Kahama Urban District)*, ήταν 242.208 άτομα.

## Οικονομία

Τώρα, η Καχάμα *(Kahama)* έχει δηλωθεί και γίνει γνωστή στο κοινό ως αστική περιοχή. Οι πρόσφατες εξελίξεις της, οι οποίες είναι επίσης συναρπαστικές, είναι το αποτέλεσμα του σταθμού μεταφόρτωσης της Ισάκα *(Isaka)* και οι μεταλλευτικές δραστηριότητες που έχουν αρχίσει εδώ και αρκετό καιρό τώρα. Η πόλη Καχάμα *(Kahama)*, τώρα απολαμβάνει τις εργασίες από την *Barrick Gold* στην προσφάτως ανοιχθείσα τοποθεσία του Χρυσωρυχείου Μπουζουάγκι *(Buzwagi Gold Mine)* που βρίσκεται κατά μήκος του δρόμου στην Ισάκα *(Isaka)*, μεταξύ της Καχάμα *(Kahama)* και της Μουεντακουλίμα *(Mwendakulima)*.

Επίσης, η κατασκευή δραστηριοτήτων είναι τώρα μέρος της πόλης που είναι ήδη συνδεδεμένη στο νέο έργο υδροδότησης από τη Λίμνη Βικτώρια *(Lake Victoria)*, το οποίο ήταν ένα από τα προβλήματα που αντιμετώπιζαν για δεκαετίες, οι κάτοικοι της Καχάμα *(Kahama)*. Έχει πλέον εξελιχθεί στο βαθμό που συνδέεται με το *Nyihogo, Malunga, Shunü, Nyahanga, Igomero Nyakato, Mbulu, Bukondamoyo* και *Mhungulamwime*, η οποία επίσης αύξησε την αστική περιοχή.

## Μεταφορές
Ο ασφαλτοστρωμένος οδικός Κορμός T3 από το Μορογκόρο προς τα σύνορα της Ρουάντα, περνά μέσα από την Αστική Περιοχή Καχάμα *(Kahama Urban District)*, από τα ανατολικά προς τα δυτικά.

## Διοικητικές υποδιαιρέσεις

### Τμήματα
Από το 2012, η Αστική Περιοχή Καχάμα *(Kahama Urban District)*, διαιρείται διοικητικά σε 20 Τμήματα (σε παρένθεση, ο πληθυσμός εκάστου Τμήματος - κατά το 2012):

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σινυάνγκα
* Σινυάνγκα
* Αδαμαντωρυχείο Ουίλιαμσον

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Σινυάνγκα
Περιοχή Κισάπου

Η **Περιοχή Κισάπου** (Αγγλικά: ***Kishapu District***, Σουαχίλι: ***Wilaya ya Kishapu***), είναι μία από τις πέντε επαρχίες στην Περιφέρεια Σινυάνγκα *(Shinyanga Region)* της Τανζανίας. Συνορεύει στα βόρεια με την Περιοχή Μάσουα *(Maswa District)*, ανατολικά με την Περιοχή Μεάτου *(Meatu District)*, νότια με την Περιφέρεια Ταμπόρα *(Tabora Region)* και δυτικά με τις Αγροτική και Αστική Περιοχή Σινυάνγκα *(Shinyanga Rural* και *Shinyanga Urban Districts)*.

Κατά το 2012, σύμφωνα με την Εθνική Απογραφή της Τανζανίας, ο πληθυσμός στην **Επαρχία Κισάπου** *(Kishapu District)*, ήταν 240.086 άτομα.

## Αδαμαντορυχείο Ουίλλιαμσον

thumb|250px|left|Ο Δρ. Τζων Τ.Ουίλλιαμσον ''(Dr. John Thoburn Williamson)''.
Στην Επαρχία Κισάπου *(Kishapu District)*, βρίσκεται και το ανοιχτό λατομείο του αδαμαντορυχείου Ουίλλιαμσον *(Williamson diamond mine)* (επίσης γνωστού και ως ορυχείου Μουαντούι [*Mwadui*]), βρίσκεται μεταξύ των παλαιών ορυχείων «Μπουμπίκι» *(Bubiki)* και «Κιζούμπι» *(Kizumbi)* και σύμφωνα με τον Δημήτριο Τζαμτζή, πρώην συνεργάτη του Ουίλλιαμσον, ανακαλύφθηκε το 1942 από έναν επιστάτη του Ουίλλιαμσον.

## Διοικητικές υποδιαιρέσεις

### Τμήματα
Από το 2012, η Περιοχή Κισάπου *(Kishapu District)*, διαιρείται διοικητικά σε 20 Τμήματα (σε παρένθεση, ο πληθυσμός εκάστου Τμήματος - κατά το 2012):

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σινυάνγκα
* Σινυάνγκα

## Σημειώσεις

;Παραπομπές σημειώσεων


## Υποσημειώσεις

;Παραπομπές Υποσημειώσεων


## Παραπομπές


## Πηγές
* Kishapu District Homepage for the 2002 Tanzania National Census

Κατηγορία:Επαρχίες της Περιφέρειας Σινυάνγκα
Ντομένικους Φερβίλτ

Ο **Ντομένικους Φερβίλτ** (φλαμανδικά: **Domenicus Verwilt** (αναφερόμενος ορισμένες φορές και ως *ver Wilt*) ήταν Φλαμανδός ζωγράφος, ο οποίος δραστηριοποιήθηκε στη Σουηδία.

## Βιογραφία
Σύμφωνα με το Ολλανδικό Ίδρυμα Ιστορίας της Τέχνης (RKD) είναι γνωστός για τα πορτρέτα και τους πίνακες με ιστορικές αλληγορίες που δημιούργησε.
 Αν και οι χρονολογίες γέννησης και θανάτου του δεν είναι επιβεβαιωμένες, καταγράφεται να εργάζεται στην Αμβέρσα μεταξύ 1554 και 1555 και στη συνέχεια στη Σουηδία, μεταξύ 1556 και 1566, όπου είχε γίνει ζωγράφος της Αυλής του Ερρίκου ΙΔ΄ της Σουηδίας. Πιθανόν γνώριζε τον προσωπογράφο Στέφεν φαν ντερ Μέλεν από την περίοδο που εργαζόταν στην Αμβέρσα, ο οποίος επισκέφθηκε την Αυλή του Ερρίκου και έφτιαξε ένα πορτρέτο του το 1561.

## Δείτε επίσης
*Κατάλογος Φλαμανδών ζωγράφων
*Φλαμανδική ζωγραφική

## Παραπομπές


## Πηγές
*Domenicus Verwilt στο Artnet

Κατηγορία:Φλαμανδοί ζωγράφοι
Βίλεμ Αϊντχόφεν

Ο **Βίλεμ Αϊντχόφεν** (*Willem Einthoven*, 21 Μαΐου 1860 - 29 Σεπτεμβρίου 1927) ήταν Ολλανδός γιατρός και φυσιολόγος. Εφηύρε το πρώτο πρακτικό ηλεκτροκαρδιογράφημα (ΗΚΓ) το 1895, χάρη στο οποίο έλαβε το βραβείο Νόμπελ Φυσιολογίας και Ιατρικής το 1924 ("για την ανακάλυψη του μηχανισμού του ηλεκτροκαρδιογραφήματος").

## Βιογραφία
Ο Αϊντχόφεν γεννήθηκε στο Σεμαράνγκ της Ιάβα, στις Ολλανδικές Ανατολικές Ινδίες (σημερινή Ινδονησία) και ήταν γιος της Λουίζ Μαρί Ματίλντε Κάρολιν και του Γιακόμπ Αϊντχόφεν. Ο πατέρας του, γιατρός, πέθανε όταν ο Βίλεμ ήταν ακόμη παιδί. Η μητέρα του επέστρεψε με τα παιδιά της στην Ολλανδία το 1870 και εγκαταστάθηκαν στην Ουτρέχτη. Ο πατέρας του ήταν εβραϊκής και ολλανδικής καταγωγής και η μητέρα του ολλανδικής και ελβετικής. Το 1885, ο Αϊντχόβεν παρέλαβε το πτυχίο της ιατρικής από το Πανεπιστήμιο της Ουτρέχτης. Έγινε καθηγητής στο Πανεπιστήμιο του Λέιντεν το 1886.

Το 1902, έγινε μέλος της Βασιλικής Ολλανδικής Ακαδημίας Τεχνών και Επιστημών.

Πέθανε στις 29 Σεπτεμβρίου 1927 στο Λέιντεν της Ολλανδίας και έχει ταφεί στο νεκροταφείο του Ούχστχεστ. 

## Έργο
Αν και ήταν γνωστό πριν από τον Αϊντχόφεν ότι η καρδιά παράγει ηλεκτρικά ρεύματα, τα όργανα της εποχής δεν ήταν αρκετά ακριβή για να μετρήσουν το φαινόμενο χωρίς την τοποθέτηση ηλεκτροδίων απευθείας πάνω στην καρδιά. Αρχίζοντας το 1901, ο Αϊντχόφεν κατασκεύασε μια σειρά πρωτότυπων χορδωτών γαλβανόμετρων, όπου χρησιμοποιούνταν λεπτές χορδές αγώγιμου καλωδίου το οποίο περνούσε ανάμεσα από ισχυρούς μαγνήτες, με αποτέλεσμα η ίνα να μετακινείται όταν περνούσε ρεύμα από αυτή. Η κίνηση αυτή αποτυπωνόταν πάνω σε κινούμενο φωτογραφικό χαρτί. Αυτή η κατασκευή, αν και όχι ιδιαίτερα φορητή, αύξησε την ευαισθησία του γαλβανόμετρου. Με την εξέλιξη της τεχνολογίας, οι συσκευές έγιναν όλο και πιο φορητές. Η ορολογία που χρησιμοποιείται ακόμη και σήμερα στο ΗΚΓ προέρχεται από τον Αϊντχόφεν. Αυτός έδωσε στις διάφορες αποκλίσεις που παρατήρησε τα γράμματα P, Q, R, S και T, καθώς και το «τρίγωνο του Αϊντχόφεν», το νοητό ανεστραμμένο ισόπλευρο τρίγωνο με κέντρο στο στήθος και τα σημεία που είναι τα πρότυπα καλώδια στα χέρια και στα πόδια,πήρε το όνομά του από τον Βikh

## Παραπομπές


## Περαιτέρω μελέτη
* 
* 
* The Einthoven Foundation Cardiology Information Portal Historical pictures
* Nobel prize citation 
* Einthoven's triangle
* Bibliography in the Virtual Laboratory of the Max Planck Institute for the History of Science
* Museum Boerhaave Negen Nederlandse Nobelprijswinnaars
* A.M. Luyendijk-Elshout, ''Einthoven, Willem (1860–1927)'', in Biografisch Woordenboek van Nederland.
* Biography ''Willem Einthoven (1860–1927)'' at the National Library of the Netherlands
* 

## Εξωτερικοί σύνδεσμοι

* 
* Willem Einthoven’s 159th Birthday – Google Doodle

Κατηγορία:Ολλανδοί ιατροί
κατηγορία:Φυσιολόγοι
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Ολλανδοί εφευρέτες
Αστική Περιοχή Σινυάνγκα

Η **Αστική Περιοχή Σινυάνγκα** (Αγγλικά: ***Shinyanga Urban District***, Σουαχίλι: ***Wilaya ya Shinyanga Mjini***), είναι μία από τις πέντε επαρχίες στην Περιφέρεια Σινυάνγκα *(Shinyanga Region)* της Τανζανίας και συμπεριλαμβάνει και την πόλη Σινυάνγκα *(Shinyanga)*. Συνορεύει στα βόρεια και ανατολικά με την Περιοχή Κισάπου *(Kishapu District)* και νότια και δυτικά με την Αγροτική Περιοχή Σινυάνγκα *(Shinyanga Rural District)*.

Κατά το 2002, σύμφωνα με την Εθνική Απογραφή της Τανζανίας, ο πληθυσμός στην **Αστική Επαρχία Σινυάνγκα** *(Shinyanga Urban District)*, ήταν 134.523 άτομα, ενώ, κατά το 2012 αριθμούσε 161.391 άτομα.
## Διοικητικές υποδιαιρέσεις

### Τμήματα
Από το 2012, η Αστική Περιοχή Σινυάνγκα *(Shinyanga Urban District)*, διαιρείται διοικητικά σε 17 Τμήματα (σε παρένθεση, ο πληθυσμός εκάστου Τμήματος - κατά το 2012):

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σινυάνγκα
* Σινυάνγκα
* Αδαμαντωρυχείο Ουίλιαμσον

## Σημειώσεις

;Παραπομπές σημειώσεων


## Παραπομπές


## Πηγές
*Shinyanga Urban District Homepage for the 2002 Tanzania National Census

Κατηγορία:Επαρχίες της Περιφέρειας Σινυάνγκα
Δύναμη Κοσσυφοπεδίου

Η **Δύναμη Κοσσυφοπεδίου** (ΔΥΚΟ, αγγλικά: *Kosovo Force*, **KFOR**, κυριλλικό αλφάβητο: КФОР) είναι διεθνής ειρηνευτική δύναμη υπό την ηγεσία του Οργανισμού Βορειοατλαντικού Συμφώνου (NATO) η οποία ήταν υπεύθυνη για τη δημιουργία ενός ασφαλούς περιβάλλοντος στο Κοσσυφοπέδιο.

Η KFOR εισήλθε στο Κόσοβο στις 12 Ιουνίου 1999, δύο ημέρες μετά την υιοθέτηση του Ψηφίσματος 1244 του Συμβουλίου Ασφαλείας των Ηνωμένων Εθνών. Εκείνη την εποχή, το Κοσσυφοπέδιο αντιμετώπιζε μια σοβαρή ανθρωπιστική κρίση, με τις στρατιωτικές δυνάμεις της Ομοσπονδιακής Δημοκρατίας της Γιουγκοσλαβίας και του Απελευθερωτικού Στρατού του Κοσόβου σε καθημερινή διαμάχη. Σύμφωνα με το ΝΑΤΟ, οι Σερβικές δυνάμεις είχαν διαπράξει εθνοκάθαρση κατά των Αλβανών του Κοσόβου και ο αριθμός των νεκρών είχε φθάσει σε ιστορικά υψηλά επίπεδα. Σχεδόν ένα εκατομμύριο άνθρωποι είχαν εγκαταλείψει το Κοσσυφοπέδιο ως πρόσφυγες.

Η KFOR έχει μεταβιβάσει σταδιακά τις ευθύνες της στην Αστυνομία του Κοσόβου και σε άλλες τοπικές αρχές. Η δύναμη της KFOR στις 23 Μαΐου 2016 αριθμούσε 4.600 στρατιώτες.

## Γεγονότα
Μετά τη διακήρυξη ανεξαρτησίας του Κοσσυφοπεδίου το 2008 ο διοικητής των δυνάμεων του ΝΑΤΟ στο Κοσσυφοπέδιο, δήλωσε στις 20 Φεβρουαρίου του 2008 ότι δε σχεδιάζει να εντείνει την ασφάλεια στον τεταμένο βορρά για τους Σέρβους του Κοσσυφοπεδίου, αναγκάζοντας το προσωρινό κλείσιμο των δύο συνοριακών διαβάσεων μεταξύ του Κοσσυφοπεδίου και της μη αμφισβητούμενης Σερβίας.

Τον Ιούλιο του 2011, μετά από τις προσπάθειες της Αστυνομίας του Κοσσυφοπεδίου να καταλάβει δύο συνοριακά φυλάκια και τις συγκρούσεις που ακολούθησαν, τα στρατεύματα της KFOR παρενέβησαν.

Το 2013, η KFOR είχε εμπλακεί σε μια επιχείρηση διάσωσης των τελευταίων αρκούδων στο Κοσσυφοπέδιο. Οι αρκούδες σήμερα φυλάσσονται στο Καταφύγιο της Αρκούδας στην Πρίστινα.

## Παραπομπές


## Εξωτερικοί σύνδεσμοι

* 

KFOR
Δυναμη Κοσσυφοπεδιου
Αποστολή Προσωρινής Διοίκησης των Ηνωμένων Εθνών στο Κοσσυφοπέδιο

Η **Αποστολή Προσωρινής Διοίκησης των Ηνωμένων Εθνών στο Κόσοβο** (**UNMIK**) είναι η επίσημη εντολή της αποστολής των Ηνωμένων Εθνών στο Κόσοβο. Επί του παρόντος, η UNMIK αναφέρει ότι σκοπός της είναι να «βοηθήσει το Συμβούλιο Ασφαλείας προς την επίτευξη ενός γενικού στόχου, δηλαδή, να εξασφαλίσει τις συνθήκες για μια ειρηνική και φυσιολογική ζωή για όλους τους κατοίκους του Κοσόβου και να προωθήσει την περιφερειακή σταθερότητα στα Δυτικά Βαλκάνια».

## Παραπομπές


## Εξωτερικοί σύνδεσμοι

* 

Κατηγορία:Κοσσυφοπέδιο
Κατηγορία:Ειρηνευτική Δύναμη του ΟΗΕ
Τόμας Χαντ Μόργκαν

Ο **Τόμας Χαντ Μόργκαν** (*Thomas Hunt Morgan*, 25 Σεπτεμβρίου 1866 - 4 Δεκεμβρίου 1945) ήταν Αμερικανός εξελικτικός βιολόγος, γενετιστής, εμβρυολόγος και συγγραφέας ο οποίος βραβεύτηκε με το βραβείο Νόμπελ Φυσιολογίας και Ιατρικής το 1933 για τις ανακαλύψεις του σχετικά με το ρόλο των χρωμοσωμάτων στην κληρονομικότητα.

Ο Μόργκαν έλαβε το διδακτορικό του από το πανεπιστήμιο Τζονς Χόπκινς στη ζωολογία το 1890. Ακολουθώντας την επανανακάλυψη της μεντελιανής κληρονομικότητας το 1900, ο Μόργκαν άρχισε τη μελέτη των γενετικών χαρακτηριστικών στη μύγα των φρούτων στη «Δροσόφιλο την μελανογάστορα» (*Drosophila melanogaster*). Στο διάσημο δωμάτιο των μυγών στο Πανεπιστήμιο Κολούμπια, ο Μόργκαν έδειξε ότι τα γονίδια μεταφέρονται πάνω στα χρωμοσώματα και είναι η μηχανική βάση της κληρονομικότητας. Αυτές οι ανακαλύψεις αποτελούν τη βάση της σύγχρονης γενετικής.

Κατά τη διάρκεια της καριέρας, ο Μόργκαν έγραψε 22 βιβλία και 370 επιστημονικές δημοσιεύσεις. Ως αποτέλεσμα της εργασίας του, η Δροσόφιλα έγινε ένας από τους κύριους οργανισμούς μοντέλα στη σύγχρονη γενετική. Το τμήμα βιολογίας που δημιούργησε στο Τεχνολογικό Ινστιτούτο της Καλιφόρνια παρήγαγε εφτά νομπελίστες.

## Παραπομπές


κατηγορία:Αμερικανοί βιολόγοι
Κατηγορία:Αμερικανοί γενετιστές
Κατηγορία:Βραβευμένοι με Νόμπελ Φυσιολογίας και Ιατρικής
Αλεξάντερ Κόοσεμανς

Ο **Αλεξάντερ Κόοσεμανς** (φλαμανδικά: **Alexander Coosemans**, Αμβέρσα, 1627 - Αμβέρσα, 1689) ήταν Φλαμανδός ζωγράφος της τεχνοτροπίας μπαρόκ, ο οποίος ειδικευόταν σε νεκρές φύσεις με άνθη, φρούτα και άψυχα αντικείμενα. Ζωγράφισε νεκές φύσεις "βάνιτας", "pronkstilleven" και σκηνές με θηράματα.

## Βιογραφία
Πολύ λίγα στοιχεία είναι γνωστά για τη ζωή του Κόοσεμανς. Γεννήθηκε στην Αμβέρσα, όπου βαπτίστηκε στις 18 Μαρτίου 1627. Ο πατέρας του ήταν ξυλουργός από τις Βρυξέλλες, ο οποίος έγινε *poorter* (αναγνωρισμένος πολίτης της πόλης) το 1617. Η μητέρα του ονομαζόταν Χέιρντράουντ Μπέικ (Geertruid Beeck). Ο πατέρας του έγινε επιτυχημένος έμπορος ρουχισμού και μπόρεσε να αντεπεξέλθει στη δαπάνη των σπουδών του γιου του σε έναν καλό "Δάσκαλο". 

Ο Κόοσεμανς έγινε μαθητής του Γιαν Ντάβιντς ντε Χέιμ, του σημαντικού ζωγράφου νεκράς φύσης της Ολλανδίας το 1641. Έγινε δάσκαλος στη Συντεχνία του Αγίου Λουκά της  Αντβέρπ τπ 1645.

## Δείτε επίσης
*Κατάλογος Φλαμανδών ζωγράφων
*Φλαμανδική ζωγραφική

## Παραπομπές


## Εξωτερικοί σύνδεσμοι
*

Κατηγορία:Φλαμανδοί ζωγράφοι
Στρατιωτική βάση

Μια **στρατιωτική βάση** είναι μια εγκατάσταση που ανήκει άμεσα και λειτουργεί από ή για το στρατό ή έναν από τους κλάδους του, που προφυλάσσει στρατιωτικό εξοπλισμό και προσωπικό, ενώ διευκολύνει την εκπαίδευση και τις επιχειρήσεις. Σε γενικές γραμμές, μια στρατιωτική βάση παρέχει καταλύματα για μία ή περισσότερες μονάδες, αλλά μπορεί επίσης να χρησιμοποιηθεί ως κέντρο διοίκησης ή εκπαίδευσης. Στις περισσότερες περιπτώσεις, μια στρατιωτική βάση στηρίζεται σε κάποια εξωτερική βοήθεια προκειμένου να λειτουργήσει. Ωστόσο, ορισμένες σύνθετες βάσεις μπορούν να είναι αυτόνομες για μεγάλα χρονικά διαστήματα, επειδή είναι σε θέση να παρέχουν τροφή, νερό και άλλες ανάγκες υποστήριξης του προσωπικού που διαμένει σ' αυτές, σε περίπτωση που βρίσκεται υπό πολιορκία.

## Παραπομπές


## Εξωτερικοί σύνδεσμοι
* 

Κατηγορία:Στρατός
Κατηγορία:Στρατιωτική καθημερινότητα
Γαβριήλ Σφραντζής

Ο **Γαβριήλ Σφραντζής** (δρ. προ του 1280) ήταν Βυζαντινός αριστοκράτης και αυλικός.

Λίγα πράγματα είναι γνωστά για τον ίδιο. Πιθανώς να επρόκειτο για υιό της Μαρίας Σφράντζαινας, κόρης του Ιωάννη Πετραλίφα και ανδραδέλφης του Μιχαήλ Β΄ Κομνηνού Δούκα, Δεσπότη της Ηπείρου. Έμεινε χήρα το 1257, ενώ, στην συνέχεια, νυμφεύθηκε εκ νέου, αρχικώς με τον κυβερνήτη του Άρβανου, Κωνσταντίνο Χαβάρων, και αργότερα με τον Φιλίππο Κινάρντο, τον Σικελό ναύαρχο της Κέρκυρας. Κάποια στιγμή υπηρέτησε ως παρακοιμώμενος της σφενδόνης (της μεγάλης σφραγίδας) του Αυτοκράτορα Μιχαήλ Η΄ Παλαιολόγου (βασίλευσε μεταξύ 1259–1282), ωστόσο τυφλώθηκε από τον τελευταίο κάποια στιγμή προ του 1280. Η τελευταία αναφορά στο πρόσωπό του γίνεται στην διάρκεια του συγκεκριμένου έτους, όταν και συνόδευσε τον Αυτοκράτορα έως τη Νικομήδεια, μαζί με τον ξάδερφό του, Ιωάννη Δούκα.

## Παραπομπές


## Πηγές
* 

Κατηγορία:Παρακοιμώμενοι
Γαβριηλ
Κατηγορία:Βυζαντινοί του 13ου αιώνα
Ένοπλες Δυνάμεις Σερβίας και Μαυροβουνίου

Οι **Ένοπλες Δυνάμεις Σερβίας και Μαυροβουνίου** (σερβικά: Војска Србије и Црне Горе, ВСЦГ) ήταν οι ένοπλες δυνάμεις του κράτους της Σερβίας και Μαυροβουνίου. Περιελάμβαναν επίγειες δυνάμεις με εσωτερικά και συνοριακά στρατεύματα, ναυτικές δυνάμεις, εναέριες δυνάμεις και δυνάμεις αεράμυνας και πολιτικής άμυνας.

Αποτέλεσαν τη συνέχεια των **Γιουγκοσλαβικών Ενόπλων Δυνάμεων** (Војска Југославије, ВЈ, 1992–2003) από τα απομεινάρια του Γιουγκοσλαβικού λαϊκού στρατού (JNA), των ενόπλων δυνάμεων της Σοσιαλιστικής Ομοσπονδιακής Δημοκρατίας της Γιουγκοσλαβίας. Το κράτος, τότε ονομαζόταν Ομοσπονδιακή Δημοκρατία της Γιουγκοσλαβίας, ενώ συμμετείχε στους πολέμους της Γιουγκοσλαβίας με περιορισμένη άμεση παρέμβαση από τις δικές του ένοπλες δυνάμεις. Μετά το τέλος των πολέμων και των συνταγματικών μεταρρυθμίσεων του 2003, με τις οποίες το κράτος μετονομάστηκε σε «Σερβία και Μαυροβούνιο», οι ένοπλες δυνάμεις μετονομάστηκαν επίσης σε «Ένοπλες Δυνάμεις Σερβίας και Μαυροβουνίου». Οι ένοπλες δυνάμεις συμμετείχαν ενεργά στην καταπολέμηση των ανταρτικών ομάδων του Απελευθερωτικού Στρατού του Κοσσυφοπεδίου (UÇK) και του Απελευθερωτικού Στρατού του Πρέσεβο, της Μεντβέντια και του Μπουγιάνοβατς κατά τη διάρκεια των συγκρούσεων στον πόλεμο του Κοσσυφοπεδίου και της κοιλάδας του Πρέσεβο, ενώ ενεπλάκησαν επίσης με αεροπλάνα του NATO κατά τη διάρκεια των βομβαρδισμών της Γιουγκοσλαβίας.

Μετά τη διάλυση της Σερβίας και Μαυροβουνίου με το δημοψήφισμα ανεξαρτησίας του Μαυροβουνίου από το 2006, ένα τμήμα των ενόπλων δυνάμεων δόθηκε στο Μαυροβούνιο, ενώ το μεγαλύτερο μέρος τους παρέμεινε στη Σερβία. Το Μαυροβούνιο κληρονόμησε το πολεμικό ναυτικό και η Σερβία έγινε μεσόγεια.

## Έμβλημα
Το έμβλημα των ενόπλων δυνάμεων όπως εξελίχθηκε με το πέρασμα του χρόνου.


 Vojska Jugoslavije.svg|1992–2003
 Seal of the Army of Serbia and Montenegro.svg|2003–2006


## Δείτε επίσης
* Πόλεμος της Βοσνίας
* Πόλεμος του Κοσόβου

## Παραπομπές


## Εξωτερικοί σύνδεσμοι
* Vojska Srbije i Crne Gore
* Vojska Jugoslavije

Κατηγορία:Σερβία και Μαυροβούνιο
Στο Μουλέν Ρουζ

Το έργο **Στο Μουλέν Ρουζ** (γαλλικά: *Au Moulin Rouge*) είναι μια ελαιογραφία σε καμβά του Γάλλου ζωγράφου Ανρί ντε Τουλούζ-Λωτρέκ. Ζωγραφίστηκε μεταξύ της περιόδου 1892 και 1895. Είναι μέρος της σειράς έργων του Τουλούζ-Λωτρέκ που απεικονίζουν το καμπαρέ Μουλέν Ρουζ που χτίστηκε στο Παρίσι το 1889. Στα υπόλοιπα έργα συμπεριλαμβάνονται το "Στο Μουλέν Ρουζ, ο Χορός" και η αφίσα "Μουλέν Ρουζ: Λα Γκουλύ".

Ο πίνακας απεικονίζει μια ομάδα από τρεις άνδρες και δύο γυναίκες που κάθονται γύρω από ένα τραπέζι. Από δεξιά προς τα αριστερά, οι άνθρωποι στο τραπέζι είναι: o Εντουάρντ Ντεζαντάν, η χορεύτρια Λα Μακαρονά, ο φωτογράφος Πωλ Σεσκό και ο φωτογράφος Μωρίς Γκιμπέρ. Η γυναίκα μπροστά και στα δεξιά είναι η αγγλίδα χορεύτρια Μέι Μίλτον. Στο βάθος, στα δεξιά, διακρίνεται η Λα Γκουλύ μαζί με παρέα. Στο βάθος, στα αριστερά βρίσκεται ο ίδιος ο Τουλούζ Λωτρέκ και ο Γκαμπριέλ Ταπιέ ντε Σελερόν.

O πίνακας "Στο Μουλέν Ρουζ" είναι ιδιοκτησίας του Ινστιτούτου Τέχνης του Σικάγο και μέρος της συλλογής *Memorial Collection Helen Birch Bartlett*, όπου πρωτοπαρουσιάστηκε στις 23 Δεκεμβρίου του 1930. Εκτέθηκε στο Λονδίνο το 2011 στο *Courtauld Institute of Art*. Σήμερα βρίσκεται στο Ινστιτούτο Τέχνης του Σικάγο, ως μέρος της μόνιμης συλλογής του.

## Εξωτερικοί σύνδεσμοι
 Ο Τουλούζ Λωτρέκ στο Μουλέν Ρουζ , Smarthistory

## Παραπομπές


Κατηγορία:Έργα ζωγραφικής του Ανρί ντε Τουλούζ-Λωτρέκ
Κατηγορία:Έργα με θέμα τη διατροφή
Diabolical Fullmoon Mysticism

Το ***Diabolical Fullmoon Mysticism*** είναι το πρώτο άλμπουμ του νορβηγικού black metal συγκροτήματος Immortal. Κυκλοφόρησε το 1992 από την Osmose Records, σε μορφή CD και μικρό αριθμό βινυλίων και κασσετών. Επανεκδόθηκε το 2005. Είναι ο μόνος δίσκος της μπάντας με τον ντράμερ Armagedda.

## Κομμάτια
*Όλα τα τραγούδια γραμμένα από τους [[Demonaz]] & [[Abbath]]*

## Προσωπικό
* Abbath Doom Occulta - μπάσο, κύρια φωνητικά
* Demonaz Doom Occulta - κιθάρες
* Αrmagedda - ντραμς

Κατηγορία:Άλμπουμ του 1992
Κατηγορία:Δισκογραφία των Immortal
Αθλητικός Πανεπιστημιακός Όμιλος Κύπρου (πετοσφαίριση ανδρών)

Ο **Αθλητικός Πανεπιστημιακός Όμιλος Κύπρου** (Α.Π.Ο.Κ.) είναι κυπριακό αθλητικό σωματείο, το οποίο ιδρύθηκε το 2002 στη Λευκωσία. Έχει έδρα την κλειστή αίθουσα του Πανεπιστημίου Κύπρου. Διαθέτει τμήματα πετοσφαίρισης σε όλες τις κατηγορίες (αγόρια Κ14, αγόρια Κ16, αγόρια Κ18, ανδρών, κοριτσιών Κ14, κοριτσιών Κ16, κοριτσιών Κ18, γυναικών). Το Ανδρικό Πετοσφαιρικό Τμήμα του Α.Π.Ο.Κ. δημιουργήθηκε το 2009.

## Ιστορία
Η πετοσφαιρική ομάδα ανδρών συμμετείχε για 1η φορά στις διοργανώσεις της Κυπριακής Ομοσπονδίας Πετοσφαίρισης (ΚΟΠΕ) την περίοδο 2009-10, τερματίζοντας στην 3η θέση του Πρωταθλήματος Β΄ κατηγορίας. Την ίδια περίοδο, στην πρώτη συμμετοχή της στο Κύπελλο Β΄ κατηγορίας, κατέκτησε το τρόπαιο. Τις επόμενες περιόδους τερμάτιζε στις χαμηλές θέσεις του βαθμολογικού πίνακα. Την περίοδο 2020-21 παρ΄ ότι στο πρωτάθλημα κατέκτησε την 4η θέση, στο κύπελλο κατέκτησε το τρόπαιο.

### Τίτλοι-Διακρίσεις
* Κύπελλο Β΄ Κατηγορίας:
** Κυπελλούχος (1): 2010-2011
** Κυπελλούχος (2): 2020-2021

## Παραπομπές


## Εξωτερικοί σύνδεσμοι
* Εν ενεργεία σωματεία μέλη της Κ.Ο.ΠΕ.
* 

Κατηγορία:Πετοσφαιρικές ομάδες Κύπρου
Αθλητικός Πανεπιστημιακός Όμιλος Κύπρου (πετοσφαίριση γυναικών)

Ο **Αθλητικός Πανεπιστημιακός Όμιλος Κύπρου** (Α.Π.Ο.Κ.) είναι κυπριακό αθλητικό σωματείο, το οποίο ιδρύθηκε το 2002 στη Λευκωσία. Έχει έδρα την κλειστή αίθουσα του Πανεπιστημίου Κύπρου. Διαθέτει τμήματα πετοσφαίρισης σε όλες τις κατηγορίες (αγόρια Κ14, αγόρια Κ16, αγόρια Κ18, ανδρών, κοριτσιών Κ14, κοριτσιών Κ16, κοριτσιών Κ18, γυναικών). Το Γυναικείο Πετοσφαιρικό Τμήμα του Α.Π.Ο.Κ. δημιουργήθηκε το 2014.

## Ιστορία
Η Πετοσφαιρική Ομάδα Γυναικών συμμετείχε για 1η φορά στις διοργανώσεις της Κυπριακής Ομοσπονδίας Πετοσφαίρισης (Κ.Ο.ΠΕ.), στο Πρωτάθλημα ΟΠΑΠ Κύπρου Β' Κατηγορίας και στο Κύπελλο ΟΠΑΠ Κύπρου Β' κατηγορίας, την περίοδο 2014-2015.

Την περίοδο 2014-2015 κατέκτησε την 3η θέση στο Πρωτάθλημα.

Την περίοδο 2015-2016 κατέκτησε την 3η θέση στο Πρωτάθλημα και τη 2η θέση στο Κύπελλο.

Την περίοδο 2016-2017 κατέκτησε την 8η θέση στο Πρωτάθλημα.

Την περίοδο 2017-2018 κατέκτησε την 4η θέση στο Πρωτάθλημα.

Την περίοδο 2018-2019 κατέκτησε την 2η θέση στο Πρωτάθλημα και τη 2η θέση στο Κύπελλο.

Την περίοδο 2019-2020 κατέκτησε την 6η θέση στο Πρωτάθλημα. Λόγω της πανδημίας COVID-19 το Πρωτάθλημα διεκόπη και το Κύπελλο δεν διεξήχθη.

Την περίοδο 2020-2021 κατέκτησε την 7η θέση στο Πρωτάθλημα.

Την περίοδο 2021-2022 κατέκτησε την 7η θέση στο Πρωτάθλημα και τη 2η θέση στο Κύπελλο.

Την περίοδο 2022-2023 κατέκτησε την 7η θέση στο Πρωτάθλημα.



## Τίτλοι-Διακρίσεις
*Πρωτάθλημα Β' Κατηγορίας:
**Δευτεραθλήτρια: 2018-2019
*Πρωτάθλημα Β2' Κατηγορίας:
**Πρωταθλήτρια: 2024-2025
*Κύπελλο Β΄ κατηγορίας:
**Φιναλίστ:  2015-2016
**Φιναλίστ:  2018-2019
**Φιναλίστ:  2021-2022

## Παραπομπές


## Εξωτερικοί σύνδεσμοι
* Εν ενεργεία σωματεία μέλη της Κ.Ο.ΠΕ.
* 
* https://www.facebook.com/APOKLADIES

Κατηγορία:Πετοσφαιρικές ομάδες Κύπρου
Κωνσταντίνος Χαβάρων

Ο **Κωνσταντίνος Χαβάρων** (δρ. 1256/7–59) ήταν αξιωματούχος και επαρχιακός διοικητής στην υπηρεσία της Αυτοκρατορίας της Νίκαιας.

Ήταν έμπιστος του Αυτοκράτορα Θεόδωρου Β΄ Λάσκαρη, ενώ ορίστηκε από τον τελευταίο ως διοικητής της επαρχίας του Άρβανου, στη σημερινή κεντρική Αλβανία. Το 1256/7 αποπλανήθηκε από την Μαρία Σφράντζαινα, την χήρα ανδραδέλφη του Δεσπότη της Ηπείρου, Μιχαήλ Β΄ Κομνηνού Δούκα. Ο Χαβάρων νυμφεύθηκε την Μαρία και αυτομόλησε στον Ηπειρώτη ηγεμόνα, ο οποίος όμως τον φυλάκισε στα Κάνινα. Το 1259, ο Αυτοκράτορας Μιχαήλ Η΄ Παλαιολόγος έστειλε τον Θεόδωρο Φιλή να διαπραγματευτεί την απελευθέρωσή του. Καμία περαιτέρω πληροφορία δεν είναι γνωστή για τον ίδιο, η σύζυγός του όμως νυμφεύθηκε εκ νέου το 1266.

## Παραπομπές


## Πηγές
* 

Κατηγορία:Βυζαντινοί κυβερνήτες
Κατηγορία:Μεσαιωνική Αλβανία
Κατηγορία:Βυζαντινοί φυλακισμένοι και κρατούμενοι
Κατηγορία:Πρόσωπα της Αυτοκρατορίας της Νίκαιας
Κατηγορία:Φυλακισμένοι και κρατούμενοι του Δεσποτάτου της Ηπείρου
Κατηγορία:Βυζαντινοί του 13ου αιώνα
Ιωάννης Καταβάς

Ο **Ιωάννης Καταβάς** ήταν φεουδαρχικός άρχοντας και αντιβασιλέας εντός του Πριγκιπάτου της Αχαΐας.

Ήταν ένας εκ των φεουδαρχών του Γοδεφρείδου ντε Μπρυγέρ, Βαρόνου της Καρύταινας. Πολέμησε εναντίον των Βυζαντινών στη Μάχη της Πρινίτσας το 1263.

## Παραπομπές


## Πηγές

*  
*  

Κατηγορία:Πρόσωπα του Πριγκιπάτου της Αχαΐας
Τσεν Ταντσίνγκ

Ο **Τσεν Ταντσίνγκ** (*陈丹青*, 11 Αυγούστου 1953) είναι Κινέζος ζωγράφος, συγγραφέας, διανοούμενος και καλλιτέχνης που επηρέασε σημαντικά την Πολιτιστική Επανάσταση της Κίνας. 

## Βιογραφία
Ο Τσεν Ταντσίνγκ γεννήθηκε στις 11 Αυγούστου 1953 στην Σαγκάη.  Η οικογένειά του κατάγεται από το Τάι Σαν (台山), της επαρχίας Γκουανγκντόνγκ. Κατά τη διάρκεια της πολιτιστικής επανάστασης δούλεψε σε ένα χωριό στην Τσιανγκσί, και ύστερα σε ένα στούντιο τέχνης. Σπούδασε στην Ανωτάτη Σχολή Καλών Τεχνών του Πεκίνου (中央美术学院).  Ήταν βαθιά επηρεασμένος από τα έργα ζωγραφικής του Ρέμπραντ και Ζαν Φρανσουά Μιγέ.

Ο Τσεν ήταν γνωστός για τα έργα του που ανήκαν στη σχολή του ρεαλισμού και είχε πάρει διθυραμβικές κριτικές για τα πορτρέτα των Θιβετιανών που φιλοτέχνησε. Το 1976 και το 1980, ταξίδεψε στο Θιβέτ. Τα επόμενα χρόνια στράφηκε αποκλειστικά σχεδόν στα θέματα της Θιβετιανής αγροτικής ζωής και ζωγράφισε μερικά από τα πιο σημαντικά του έργα, με αποτέλεσμα να αναγνωριστεί το ταλέντο του και να αποκτήσει φήμη και επιτυχία.

Το 1982 επισκέπτεται τη Νέα Υόρκη όπου εκθέτει την σειρά των έργων του για το Θιβέτ. Μετά το 2000 ξαναγύρισε στο Πεκίνο όπου έγινε καθηγητής στο Πανεπιστήμιο του Τσινγκχουά (清华大学). Σε αυτό θα παραμείνει μέχρι το 2005. Για τους ρεαλιστές ζωγράφους αποτελεί την κεντρικότερη φυσιογνωμία της σύγχρονης Κινεζική τέχνης. Ο Τσεν Ταντσίνγκ με το έργο του επηρέασε τις μεταγενέστερες γενιές καλλιτεχνών και ιδιαίτερα τους νέους του τέλους της δεκαετίας του '80.

## Παραπομπές


## Εξωτερικοί σύνδεσμοι
* Τσεν Ταντσινγκ - Artnet.com

Κατηγορία:Κινέζοι  ζωγράφοι
Κατηγορία:Κινέζοι συγγραφείς
Στο Μουλέν Ρουζ, ο Χορός

Το έργο **Στο Μουλέν Ρουζ, ο Χορός** είναι ελαιογραφία ζωγραφισμένη από τον Γάλλο καλλιτέχνη Ανρί ντε Τουλούζ Λωτρέκ. Ζωγραφισμένο το 1890, είναι το δεύτερο από μια σειρά γραφικών έργων από τον Τουλούζ Λωτρέκ που απεικονίζει το καμπαρέ Μουλέν Ρουζ που χτίστηκε στο Παρίσι το 1889. Απεικονίζει δύο χορεύτριες που χορεύουν το καν-καν στη μέση μιας κατάμεστης αίθουσας χορού. Μια πρόσφατα ανακαλυφθείσα αφιέρωση από τον Τουλούζ Λωτρέκ στο πίσω μέρος του πίνακα έχει ως εξής: «Οι οδηγίες των νέων από την Βαλεντίνα "χωρίς κόκαλα"».  Αυτό σημαίνει ότι ο άντρας στα αριστερά της γυναίκας που χορεύει, είναι η Βαλεντίν χωρίς κόκαλα μια διάσημη χορεύτρια του Μουλέν Ρουζ, που διδάσκει την πρόσφατη προσθήκη στο καμπαρέ. Στα δεξιά βρίσκεται μια μυστηριώδης αριστοκρατική γυναίκα στα ροζ. Στο φόντο υπάρχουν πολλά αριστοκρατικά πρόσωπα, όπως ο ποιητής Έντουαρντ Γέιτς, ο ιδιοκτήτης του καμπαρέ, ακόμα και ο πατέρας του Τουλούζ Λωτρέκ. Το έργο είναι αυτή τη στιγμή εμφανίζεται στο Μουσείο Τέχνης της Φιλαδέλφειας.

## Παραπομπές


Κατηγορία:Έργα ζωγραφικής του Ανρί ντε Τουλούζ-Λωτρέκ
Πράσινα σταροχώραφα με κυπαρίσσια

Το έργο **Πράσινα σταροχώραφα με κυπαρίσσια** (γαλλικά: **Champ de blé vert avec cyprès**) είναι μια ελαιογραφία σε καμβά του Ολλανδού μετα-ιμπρεσιονιστή Βίνσεντ βαν Γκογκ. Ολοκληρώθηκε το 1889, ενώ ο Βαν Γκογκ είχε εγκλειστεί οικειοθελώς στο άσυλο του Αγίου Παύλου κοντά στο Σεν Ρεμί στην Προβηγκία. Αρκετοί πίνακες με σιταροχώραφα με κυπαρίσσια έγιναν όταν ο Βαν Γκογκ ήταν σε θέση να αφήσει τους χώρους του ασύλου και να εξερευνήσετε το τοπίο της περιοχής. Εκτός από την αγάπη του για τα κυπαρίσσια, ο Βαν Γκογκ είχε μια ιδιαίτερη αγάπη στα χωράφια με σιτάρι. Τα απεικονίζει δεκάδες φορές τα τελευταία χρόνια. Για τον Βίνσεντ συμβόλιζαν τον κύκλο της ζωής και του θανάτου και έβρισκε μέσα τους παρηγοριά και έμπνευση.

Στα μέσα του Ιουνίου 1889, ο Βίνσεντ έγραφε στην αδελφή του Ουίλ ότι είχε μόλις ολοκληρώσει έναν πίνακα ζωγραφικής που απεικόνιζε «ένα χωράφι με κίτρινο σιτάρι που περιβάλλεται από βάτα και πράσινους θάμνους. Στο τέλος του χωραφιού ένα μικρό ροζ σπίτι με ένα ψηλό και σκούρο κυπαρίσσι ξεχωρίζει από τους μακρινούς μωβ και μπλε λόφους, καθώς και από έναν αξέχαστο μπλε ουρανό με ροζ ραβδώσεις των οποίων οι καθαρές αποχρώσεις έρχονται σε αντίθεση με τα ήδη βαριά, καμένα στάχια, των οποίων οι τόνοι είναι τόσο ζεστοί όσο η κόρα ενός καρβελιού ψωμί.»

Αν και η σύνθεση είναι παρόμοια με πολλά έργα ζωγραφικής από τον Κλωντ Μονέ, τον Πιερ Ωγκύστ Ρενουάρ, τον Άλφρεντ Σίσλεϋ και τον Καμίλ Πισαρό, ο Ρόναλντ Πίνκβανς λέει ότι «σε σύγκριση με την υψηλή τεχνική των Ιμπρεσιονιστών, το χρώμα χρησιμοποιείται περισσότερο τοπικά και οι πινελιές είναι πιο οργανικές και δυναμικά φωλιασμένες.» Ωστόσο, «χωρίς χωρικές στρεβλώσεις, χωρίς υπερβολικά αυξημένες χρωματικές τονικότητες και χωρίς επαναστατικό συμβολισμό, το τοπίο επιβεβαιώνει την φυσικότητά του μέσα από μια ιμπρεσιονιστική  σύμβαση. Ούτε εκδηλώνει ψυχολογική ένταση, ούτε προβάλλει ένα νοσηρό όραμα.»

## Παραπομπές


Κατηγορία:Έργα ζωγραφικής του Βίνσεντ βαν Γκογκ
Ναυτική Βάση του Κόλπου του Γκουαντάναμο

Η **Ναυτική Βάση του Κόλπου του Γκουαντάναμο** (αγγλικά: *Guantanamo Bay Naval Base*, NSGB, *Gitmo*) αποτελεί στρατιωτική βάση των Ηνωμένων Πολιτειών, χερσαίας και θαλάσσιας έκτασης 45 τετραγωνικών μιλίων (120 τετραγωνικών χιλιομέτρων), που βρίσκεται στον κόλπο του Γκουαντάναμο, στην Κούβα, η οποία μισθώνεται από τις ΗΠΑ για χρήση ως ναύσταθμος από το 1903 (για $2.000 ανά έτος μέχρι το 1934, όταν αυξήθηκε σε $4.085 ανά έτος).

Η βάση βίσκεται στον κόλπο του Γκουαντάναμο στο νοτιοανατολικό άκρο της Κούβας. Είναι η παλαιότερη εκτός συνόρων Ναυτική Βάση των ΗΠΑ. Από την Κουβανική Επανάσταση του 1959, η κυβέρνηση της Κούβας έχει διαμαρτυρηθεί επανειλημμένα ενάντια στην παρουσία των ΗΠΑ στο κουβανικό έδαφος, ενώ την αποκαλεί παράνομη με βάση το Διεθνές Δίκαιο, καθώς η βάση επιβλήθηκε στην Κούβα με τη βία. Στο Συμβούλιο Ανθρωπίνων Δικαιωμάτων των Ηνωμένων Εθνών το 2013, ο υπουργός Εξωτερικών της Κούβας απαίτησε οι ΗΠΑ να επιστρέψουν τη βάση και το «σφετερισμένο έδαφος», το οποίο η κυβέρνηση της Κούβας θεωρεί ότι πρέπει να καταληφθεί από την εισβολή των ΗΠΑ στην Κούβα κατά τη διάρκεια του Ισπανοαμερικανικού πολέμου το 1898.

Από το 2002, η ναυτική βάση εμπεριείχε μια στρατιωτική φυλακή, το στρατόπεδο κράτησης του Γκουαντάναμο, στο οποίο κρατούνταν μαχητές που συνελήφθησαν στο Αφγανιστάν, στο Ιράκ και σε άλλα μέρη κατά τη διάρκεια του πολέμου κατά της τρομοκρατίας. Οι καταγγελλόμενες υποθέσεις βασανιστηρίων κρατουμένων, όπως και η υποτιθέμενη άρνηση προστασίας τους στο πλαίσιο των Συμβάσεων της Γενεύης, έχουν καταδικαστεί σε διεθνές επίπεδο.

## Παραπομπές


## Εξωτερικοί σύνδεσμοι

* 

Γκουανταναμο Ναυτικη Βαση
Γκουανταναμο Ναυτικη Βαση